b'\n_START_ARTICLE_\nGregor von Berg\n_START_SECTION_\n\xc5\xbdivljenje\n_START_PARAGRAPH_\nNjegova botra je bila carica Katarina II. Leta 1778 je kot vodnik vstopil v Sibirski pehotni polk. 1. januarja 1782 je bil povi\xc5\xa1an v poro\xc4\x8dnika in v mesecu je postal nad-avditor Litvanske divizije. _NEWLINE_Udele\xc5\xbeil se je vojne s \xc5\xa0vedi (1788-89) ter bojev proti Poljakom (1794). 8. oktobra 1797 je bil povi\xc5\xa1an v polkovnika in 16. avgusta naslednje leto je bil imenovan za poveljnika Tambovskega mu\xc5\xa1ketirskega polka. _NEWLINE_7. februarja 1800 je bil odpu\xc5\xa1\xc4\x8den iz voja\xc5\xa1ke slu\xc5\xbebe, a je bil \xc5\xbee 19. novembra istega leta ponovno aktiviran in imenovan za \xc5\xa1efa Malorosijskega grenadirskega polka. 16. julija 1801 je postal \xc5\xa1e polkovni poveljnik. _NEWLINE_Udele\xc5\xbeil se je vojne tretje koalicije, a je bil med bitko pri Austerlitzu ranjen in zajet. Januarja 1806 se je vrnil v Rusijo in 11. oktobra istega leta je postal poveljnik Revela. _NEWLINE_23. marca 1812 je postal \xc5\xa1ef 5. pehotne divizije; za zasluge je bil 18. oktobra istega leta povi\xc5\xa1an v generalporo\xc4\x8dnika. 12. decembra 1823 je bil povi\xc5\xa1an v generala pehote. _NEWLINE_25. marca 1828 je postal voja\xc5\xa1ki guverner Revela; upokojil se je 9. februarja 1832.'